CELEX: 31984R3435
Language: el
Date: 1984-12-04 00:00:00
Title: Κανονισμός (ΕΟΚ) αριθ. 3435/84 του Συμβουλίου της 4ης Δεκεμβρίου 1984 περί κατανομής μεταξύ των κρατών μελών των ποσοστώσεων αλιείας για τα σκάφη που αλιεύουν στα ύδατα της Σουηδίας

Avis juridique important

|

31984R3435

Κανονισμός (ΕΟΚ) αριθ. 3435/84 του Συμβουλίου της 4ης Δεκεμβρίου 1984 περί κατανομής μεταξύ των κρατών μελών των ποσοστώσεων αλιείας για τα σκάφη που αλιεύουν στα ύδατα της Σουηδίας  

Επίσημη Εφημερίδα αριθ. L 318 της 07/12/1984 σ. 0007 - 0008

***** ΚΑΝΟΝΙΣΜΟΣ (ΕΟΚ) αριθ. 3435/84 ΤΟΥ ΣΥΜΒΟΥΛΙΟΥ  της 4ης Δεκεμβρίου 1984  περί κατανομής μεταξύ των κρατών μελών των ποσοστώσεων αλιείας για τα σκάφη που αλιεύουν στα ύδατα της Σουηδίας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 170/83 του Συμβουλίου της 25ης Ιανουαρίου 1983 περί θεσπίσεως κοινοτικού καθεστώτος διατηρήσεως και διαχειρίσεως των αλιευτικών πόρων (1), και ιδίως το άρθρο 11,  την πρόταση της Επιτροπής,  Εκτιμώντας:  ότι η Κοινότητα και η Σουηδία μονογράφησαν συμφωνία για τα αμοιβαία αλιευτικά τους δικαιώματα το 1985, που αναφέρεται ιδίως στην κατανομή ορισμένων ποσοστώσεων αλιείας για τα σκάφη της Κοινότητα στην αλιευτική ζώνη της Σουηδίας·  ότι, σύμφωνα με το άρθρο 3 του κανονισμού (ΕΟΚ) αριθ. 170/83, εναπόκειται στο Συμβούλιο να ορίσει το σύνολο των επιτρεπομένων αλιευμάτων κατά απόθεμα και ομάδα αποθεμάτων, τη διαθέσιμη για την Κοινότητα μερίδα καθώς και τις ειδικές προϋποθέσεις με τις οποίες πρέπει να πραγματοποιηθεί η αλιεία τους· ότι βάσει του άρθρου 4 του εν λόγω κανονισμού, η διαθέσιμη για την Κοινότητα μερίδα κατανέμεται μεταξύ των κρατών μελών·  ότι, για να εξασφαλισθεί η τήρηση αυτής της κατανομής, πρέπει να ανακοινώνονται πλοροφορίες για τα πραγματοποιούμενα αλιεύματα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι αλιεύσεις που μπορούν να πραγματοποιούν τα αλιευτικά σκάφη υπό σημαία κράτους μέλους, από την 1η Ιανουαρίου μέχρι τις 31 Δεκεμβρίου 1985 στα ύδατα που εμπίπτουν στη δικαιοδοσία της Σουηδίας, περιορίζονται στις ποσοστώσεις που καθορίζονται στο παράρτημα.  Άρθρο 2  Τα κράτη μέλη, καθώς και οι πλοίαρχοι σκαφών υπό σημαία κράτους μέλους τηρούν, ως προς την αλιεία στα ύδατα που αναφέρονται στο άρθρο 1, τις διατάξεις των άρθρων 3 μέχρι 9 του κανονισμού (ΕΟΚ) αριθ. 2057/82 του Συμβουλίου της 29ης Ιουνίου 1982 περί θεσπίσεως ορισμένων μέτρων ελέγχου των αλιευτικών δραστηριοτήτων των πλοίων των κρατών μελών (2), όπως τροποποιήθηκε από τον κανονισμό (ΕΟΚ) αριθ. 1729/83 (3).  Άρθρο 3  Ο παρών κανονισμός αρχίζει να ισχύει τη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται μέχρι τις 31 Δεκεμβρίου 1985.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 4 Δεκεμβρίου 1984.  Για το Συμβούλιο  Ο Πρόεδρος  P. O'TOOLE  (1) ΕΕ αριθ. L 24 της 27. 1. 1983, σ. 1.  (2) ΕΕ αριθ. L 220 της 29. 7. 1982, σ. 1.  (3) ΕΕ αριθ. L 169 της 28. 6. 1983, σ. 14.   ΠΑΡΑΡΤΗΜΑ  Ποσότητες που αναφέρονται στο άρθρο 1 για την περίοδο από 1η Ιανουαρίου μέχρι 31 Δεκεμβρίου 1985  (σε τόνους)  1.2.3.4 //   //   //   //   // Είδη   // Διαίρεση CIEM  // Ποσοστώσεις  // Κατανομή   //   //   //   //   // Γάδος  // ΙΙΙ d  // 3 100  // Δανία 2 270   //   //   //   // Γερμανία 830   // Ρέγγα  // ΙΙΙ d  // 1 300  // Δανία 740   //   //   //   // Γερμανία 560   // Σολομός  // ΙΙΙ d  // 20  // Δανία 17   //   //   //   // Γερμανία 3   //   //   //   //